b'\n_START_ARTICLE_\nPovilas Karolis Sangu\xc5\xa1ka\n_START_SECTION_\nBiografija\n_START_PARAGRAPH_\nKilo i\xc5\xa1 kunigaik\xc5\xa1\xc4\x8di\xc5\xb3 Sangu\xc5\xa1k\xc5\xb3 gimin\xc4\x97s. Dvari\xc5\xa1kio ir Sura\xc5\xbeo seni\xc5\xabno Jeronimo Sangu\xc5\xa1kos (1651\xe2\x80\x931684) ir Konstancijos Sapiegos (1651\xe2\x80\x931691), Lietuvos did\xc5\xbeiojo etmono ir Vilniaus vaivados Povilo Jono Sapiegos dukros, antrasis s\xc5\xabnus. Jo vyresnysis brolis Kazimieras Antanas Sangu\xc5\xa1ka (1677\xe2\x80\x931706) gavo Lietuvos dvaro mar\xc5\xa1alkos pareigyb\xc4\x99, o sesuo Ana Jekaterina i\xc5\xa1tek\xc4\x97jo u\xc5\xbe Lietuvos did\xc5\xbeiojo kanclerio Karolio Stanislovo Radvilos._NEWLINE_1708 metais Povilui Karoliui Sangu\xc5\xa1kai Stanislovas Le\xc5\xa1\xc4\x8dinskis suteik\xc4\x97 Lietuvos did\xc5\xbeiojo stalininko pareigyb\xc4\x99. Sekan\xc4\x8diais, 1709 metais, po Augusto Stipriojo gr\xc4\xaf\xc5\xbeimo i\xc5\xa1 Lenkijos, neteko tos pareigyb\xc4\x97s. 1711 buvo paskirtas Lietuvos gvardijos pulkininku ir Lietuvos dvaro mar\xc5\xa1alka. 1713 metais tapo Lietuvos dvaro mar\xc5\xa1alka. 1734 metais Povilas Karolis Sangu\xc5\xa1ka gavo Lietuvos did\xc5\xbeiojo mar\xc5\xa1alkos pareigyb\xc4\x99._NEWLINE_1720 metais po bevaikio kunigaik\xc5\xa1\xc4\x8dio Aleksandro Liubomirskio (1693\xe2\x80\x931720) 6-to Ostrogi\xc5\xa1ki\xc5\xb3 ordinato mirties, Povilas Karolis Sangu\xc5\xa1ka, ved\xc4\x99s jo seser\xc4\xaf Marian\xc4\x85, paveld\xc4\x97jo Ostrogi\xc5\xa1ki\xc5\xb3 ordinacij\xc4\x85._NEWLINE_Augusto Stipriojo \xc5\xa1alininkas. Po jo mirties buvo buvo vienas i\xc5\xa1 pretendent\xc5\xb3 1733 metais \xc4\xaf ATR karaliaus kar\xc5\xabn\xc4\x85 (tur\xc4\x97jo palaikym\xc4\x85 i\xc5\xa1 Rusijos pus\xc4\x97s), po to palaik\xc4\x97 Augusto III i\xc5\xa1rinkim\xc4\x85. Vald\xc4\x97 dvarus Ukrainoje, Lietuvoje, Lenkijoje, ir Slovakijoje.'